فتح الرب الودود فی الفتاوی والرسائل والردود

فتح الرب الودود فی الفتاوی و الرسائل و الردود یہ ایک فقہی کتاب ہے جو احمد بن یحییٰ النجمی (1346ھ / 1928ء – 1429ھ / 2008ء) کی طرف سے جمع کردہ سوالات و جوابات پر مشتمل ہے۔ مؤلف نے مختلف افراد کی طرف سے آنے والے بے شمار سوالات کو جمع کر کے یہ کتاب مرتب کی۔ کتاب کی تالیف کی وجہ یہ تھی کہ جازان کے علاقے میں پہلے مفتی عبد اللہ القرعاوی تھے، پھر ان کے بعد حافظ الحکمی اور جب ان کا انتقال ہوا تو شیخ ناصر خلوفہ مفتی بنے، پھر جب وہ بیمار ہوئے تو فتویٰ نویسی کا کام شیخ محمد صغیر المحسن کو منتقل ہوا اور جب وہ 1394ھ میں نجران منتقل ہو گئے تو احمد بن یحییٰ النجمی جازان کے مفتی مقرر ہوئے۔ انھوں نے اپنے پاس آنے والے بہت سے سوالات کو ایک مستقل کتاب کی صورت میں جمع کیا۔ یہ کتاب 350 صفحات پر مشتمل ہے اور اس میں 623 سوالات اور ان کے جوابات شامل ہیں۔

احمد بن یحییٰ النجمی کتاب کے مقدمے میں لکھتے ہیں:

"فتح الرب الودود في الفتاوى والرسائل والردود"
میں دعویٰ نہیں کرتا کہ میں نے کمال کو پا لیا ہے یا دلیل کے قریب تر قول کے انتخاب اور ترجیح میں مجھ سے کوئی غلطی نہیں ہوئی، لیکن میں اللہ سے درستی اور حقیقت کے قریب تر بات کی امید رکھتا ہوں۔ میں نے بہت تھوڑا لکھا ہے، بلکہ اگر کہا جائے کہ بہت ہی کم لکھا ہے تو یہ بھی حقیقت سے بعید نہیں ہوگا، کیونکہ مجھے کتابت سے تھکن محسوس ہوتی ہے۔ حالانکہ تقریباً ستائیس سال سے ایسا شاذ ہی ہوتا ہے کہ کوئی دن ایسا گذرے جس میں ایک یا دو قضیے نہ آئیں، بلکہ بعض دنوں میں تو چھ یا سات مسائل تک آ جاتے ہیں، الا یہ کہ میں غیر حاضر یا بیمار ہوں۔

 حوالہ جات 

زمرہ:فقہ سے متعلق کتابیں
زمرہ:مرکزی موضوع ویکی ڈیٹا سے ماخوذ